**NOTĂ DE FUNDAMENTARE**

|  |  |
| --- | --- |
| **Secțiunea 1**  **HOTĂRÂRE**  **privind aprobarea Strategiei Naționale Anticorupție 2021 - 2025** | |
| **Secțiunea a 2-a**  **Motivul emiterii actului normativ (\*)** | |
| 1. **Descrierea situației actuale**   La data de 10 august 2016, Guvernul României a aprobat Strategia națională anticorupție (SNA) pentru perioada 2016 – 2020 prin Hotărârea Guvernului nr. 583/2016.  Scopul SNA 2016-2020 a fost reprezentat de promovarea integrității, prin aplicarea riguroasă a cadrului normativ şi instituțional în vederea prevenirii corupției în România.  SNA 2016 - 2020 a avut un caracter multidisciplinar, fiind adresată tuturor instituțiilor publice reprezentând puterea executivă, legislativă şi judecătorească, autorităților publice locale, mediului de afaceri și societății civile.  Pentru fiecare tip de intervenție au fost identificate obiective generale şi specifice.  Politicile preventive promovate prin strategie au acoperit o mare varietate de aspecte, având drept scop formarea unei culturi a integrității, strategia fiind corelată cu toate instrumentele internaționale anticorupție la care România este parte (MCV, GRECO, UNCAC, RAI).  Implementarea SNA 2016-2020 a fost realizată sub autoritatea și în coordonarea ministrului justiției, potrivit Metodologiei de monitorizare aprobata prin Ordinul Ministrului Justiției nr. 1361/C/2017, document prin care sunt reglementate atribuțiile Secretariatului tehnic, rolul platformelor de cooperare şi organizarea reuniunilor acestora, organizarea misiunilor de evaluare tematică (alegerea temelor de evaluare, a instituțiilor supuse evaluării, procedura evaluării), modalități de raportare a implementării SNA 2016 -2020.  Cele cinci platforme de cooperare, dezvoltate pentru monitorizarea strategiei au fost convocate semestrial, având rolul principal de a facilita dialogul dintre principalii actori în lupta împotriva corupției.  Implementarea Strategiei Naționale Anticorupție a făcut obiectul monitorizării realizate de către Comisia Europeană (COM) în cadrul Mecanismului de Cooperare și de Verificare. În ceea ce privește aprecierile Comisiei, exprimate în cadrul rapoartelor de monitorizare în decursul ciclului strategic încheiat, acestea au conturat importanța SNA, ca fiind *instrumentul de bază prin care se încurajează acordarea de prioritate măsurilor preventive adoptate de către administrația publică, atât la nivel național, cât și la nivel local* (Raport 2016).  De asemenea, SNA a fost apreciată ca fiind *instrumentul ce deține potențialul de a deveni o politică eficace de prevenire a corupției dacă este pusă în aplicare în mod corespunzător și monitorizată pe teren* (Raport 2017).  Recomandările COM au vizat în permanență importanța susținerii de către factorul politic a procesului de implementare a SNA. Astfel, în cadrul aceluiași raport citat anterior, COM a apreciat că *dat fiind că punerea în aplicare a strategiei anticorupție a fost lansată la nivel tehnic, în prezent, aceasta are nevoie de o susținere politică vizibilă din partea Guvernului și a autorităților locale pentru a se înregistra progrese, astfel cum s-a întâmplat în cazul punerii în aplicare a strategiei inițiale, când s-au depus eforturi în vederea răspândirii bunelor practici și a încurajării organismelor publice să aloce resurse și să acorde atenție activității de combatere a corupției. Miniștrii responsabili de administrația publică centrală și miniștrii din sectoarele cheie, cum ar fi educația sau sănătatea, ar putea juca un rol deosebit de important.*  În decursul celor 4 ani implementarea SNA a înregistrat progrese constante*. În anul care a trecut s-au înregistrat în continuare progrese în ceea ce privește Strategia națională anticorupție* (Raport 2018).  Susținerea implementării SNA de către factorul politic, dublată de eforturile de a asigura durabilitatea măsurilor și ireversibilitatea luptei împotriva corupției par a fi principalele deziderate exprimate de către COM în vederea îndeplinirii acestui obiectiv de referință. *Prevenirea corupției este îngreunată de evoluțiile politice, care subminează credibilitatea progreselor fiind necesare eforturi suplimentare* (Raport 2019).  În cadrul raportului publicat în anul 2021 COM a reținut faptul că *progresele înregistrate în ceea ce privește Strategia Națională Anticorupție și, prin urmare, obiectivul de referință 4 reprezintă o prioritate națională cheie pe agenda politică a guvernului,* precum şi faptul că *adoptarea noii strategii pentru perioada 2021-2025 va oferi ocazia de a transpune prioritățile politice ale guvernului în acțiuni concrete.* | |
| **2. Schimbări preconizate**  Elaborarea unei noi Strategii Naționale Anticorupție reprezintă una dintre prioritățile Programului de guvernare (2020 – 2024).  În acest sens MJ a urmărit ca viitorul document strategic să fie corect fundamentat, să răspundă nevoilor reale ale societății românești și să reflecte consultarea tuturor actorilor interesați.  Asemănător ciclului strategic anterior, implicarea destinatarilor strategiei în procesul de elaborare a acesteia, precum şi în monitorizarea propriu-zisă a implementării SNA va fi de natură să contribuie la creșterea impactului masurilor, privită inclusiv din perspectiva asumării acestora la nivel instituțional.  Prezenta strategie a fost realizată în urma unui amplu proces de consultare cu sectorul public, dar și cu societatea civilă și mediul de afaceri din România.  Astfel, aceasta realizează o radiografie a manifestării fenomenului la nivel național, și, corelativ, a capacității naționale de răspuns și prezintă o viziune integrată, armonizată inter-instituțional cu privire la misiunea și obiectivele necesar a fi asumate de principalele instituții cu responsabilități, cu obiective generale, specifice și acțiuni principale, individualizate în funcție de competențele legale ale fiecărei instituții şi specificul sectoarelor prioritare.  Totodată, având în vedere necesitatea elaborării unui nou document strategic în domeniul luptei împotriva corupției, Ministerul Justiției a derulat, în parteneriat cu Direcția Generală Anticorupție din cadrul Ministerului Afacerilor Interne, un efort științific dual (studiu criminologic și cercetare sociologică) de colectare, analizare și interpretare a datelor referitoare la fenomenul corupției, finalizat în luna decembrie 2020. Astfel, în elaborarea noului document strategic, au fost valorificate şi concluziile studiului criminologic care a avut ca obiectiv cercetarea fenomenului prin prisma experienței directe a persoanelor condamnate pentru săvârșirea unor infracțiuni de corupție (aflate în executarea unei pedepse privative de libertate în penitenciar sau în regim de probațiune), precum și concluziile cercetării sociologice privind percepția asupra nivelului integrității în instituțiile din administrația publică centrală.  O provocare suplimentară pentru autorități este cauzată de rolul corupției de facilitator al activității grupurilor de crimă organizată. Prin urmare, prezenta strategie include un obiectiv specific care are în vedere abordarea integrată a corupției și criminalității organizate, deoarece granița dintre corupție și crimă organizată este doar de ordin formal – conceptual, pentru rațiuni de abordare sistemică și coerentă din punct de vedere legal și instituțional.  Totodată, consecințele generate de pandemia COVID-19 trebuie să fie evaluate de către autoritățile și instituțiile publice competente în vederea gestionării corespunzătoare a acestora. Mai multe organizații internaționale din domeniul anticorupție au atras atenția asupra provocărilor existente în prezent la adresa transparenței, achizițiilor publice (în special, în sistemul de sănătate), integrității organelor de ordine și siguranță publică și oferirii de asistență medicală.  Actuala strategie va menține abordarea utilizată de strategiile anterioare, care au acordat prioritate măsurilor preventive în sectoarele expuse la corupție. Progresul disparat al prevenției în perioada 2016-2020 a determinat menținerea sectoarelor identificate ca prioritare de strategia anterioară, cu suplimentarea acestora cu domeniul protecției mediului înconjurător şi domeniul protejării patrimoniului cultural şi înlăturarea sistemului judiciar din categoria sectoarelor prioritare.  Protecția mediului în România reprezintă un domeniu care a evoluat, în special prin prisma aderării României la organizațiile internaționale și în special la Uniunea Europeană. Cultura populară și cultura juridică privind protecția mediului, la rândul lor, s-au dezvoltat în România, tot ca urmare a deschiderii țării spre comunitatea internațională.  În relațiile sociale aferente domeniului protecției mediului înconjurător, corupția joacă un rol major, ea afectează politicile de mediu și modul în care sunt gestionate resursele naturale. De la deturnarea de fonduri din programele de mediu şi eliberarea ilegală de autorizații pentru exploatarea resurselor naturale, până la complicitatea funcționarilor publici care facilitează macro-criminalitatea de mediu, faptele de corupție apar la fiecare nivel, permițând acțiuni care degradează mediul înconjurător și împiedică accesul oamenilor la resurse vitale.  Analiza aspectelor anterior menționate a condus la alegerea strategică de a suplimenta sectoarele prioritare ale vechiului instrument strategic cu sectorul protecției mediului înconjurător.  Secțiunea dedicată acestui sector reflectă totodată, cele mai recente recomandări adresate României la nivel european (Raportul pentru România al Grupului de lucru privind chestiuni generale, inclusiv evaluare - GENVAL, care funcționează la nivelul Consiliului Uniunii Europene).  De asemenea, încadrarea în strategie a unui obiectiv specific cu privire la protejarea patrimoniului cultural va contribui la consolidarea capacității administrative și creșterea performanței în sectorul public cu atribuții în protejarea patrimoniului cultural prin practici integre, la o mai bună informare și participare a instituțiilor publice de cultură, a societății civile și a cetățenilor la luarea deciziilor, la o mai bună protejare a obiectivelor de patrimoniu cultural.  Activitățile de reglementare, avizare, inventariere, inspecție și control privind starea de conservare a obiectivelor de patrimoniu cultural și intervențiile realizate la acestea trebuie gestionate în mod unitar. Obiectivul specific propus, prin acțiunile sale principale contribuie la o astfel de gestiune unitară a problematicii domeniului.  Strategia reunește măsurile de transparență instituțională și de prevenire a corupției, reglementate de diverse acte normative referitoare la: codul etic/ deontologic/ de conduită, consilierul de etică, declararea averilor, declararea cadourilor, conflictele de interese, incompatibilitățile, transparența în procesul decizional, accesul la informații de interes public, protecția avertizorului în interes public, interdicțiile post-angajare în cadrul instituțiilor publice (*pantouflage*), funcțiile sensibile, gestionarea riscurilor de integritate şi evaluarea ex-post a incidentelor de integritate.  Viziunea acestei strategii este de a consolida sistemul național de prevenire și combatere a corupției prin consolidarea mecanismelor de identificare și gestionare a riscurilor, amenințărilor și vulnerabilităților circumscrise acestui fenomen, în vederea garantării profesionalismului și eficienței în sectorul public, a siguranței cetățenilor și de a susține un mediu social și economic dezvoltat.  Promovarea integrității organizaționale în sectorul public, dar și cel privat, este de natură a reduce cazurile de corupție, frauda și a incidentele de integritate în sectoarele expuse la corupție. Totodată, un mediu de integritate robust va sprijini România în atingerea obiectivelor asumate la nivel internațional în domeniul anticorupției și a statului de drept.  În acest context, promovarea obiectivelor de integritate va accelera procesul de aderare a României la Convenția OCDE privind combaterea mituirii funcționarilor publici străini în tranzacțiile comerciale internaționale, adoptată la Paris, la 21 noiembrie 1997, intrată în vigoare la data de 15 februarie 1999.  Resursele statului trebuie mobilizate coerent și eficient în vederea investigării și tragerii la răspundere penală a persoanelor implicate în activități circumscrise corupției inclusiv prin consolidarea mecanismelor de cooperare interinstituțională și a capacităților instituțiilor și autorităților competente, astfel încât să se asigure abordarea integrată a fenomenului.  Suplimentar măsurilor de combatere a corupției, strategia include măsuri care vizează latura de prevenire și educare atât a oficialilor, cât și a cetățenilor, cu privire la teme precum: integritatea organizațională și diminuarea riscurilor de corupție, cadrul incriminator național al faptelor de corupție, drepturile omului, accesul la informații publice, transparența decizională, impactul corupției „mici” asupra serviciilor publice, etc.  La finalul perioadei de implementare a strategiei, instituțiile responsabile vor fi în măsură să arate că și-au consolidat capacitățile de prevenire și contracarare a fenomenului în regim integrat, precum și că au la dispoziție instrumente care să asigure un răspuns adecvat în raport cu evoluția fenomenului de corupţie.  Cooperarea cu partenerii externi va fi mai intensă și mai eficientă atât la nivel european, cât și internațional, iar România va consolida percepția de actor credibil, implicat și activ în procesul de contracarare a corupţiei.  **Monitorizare**  Implementarea SNA 2021 – 2025 se va realiza sub autoritatea și în coordonarea ministrului justiției, cu raportare către Guvern. MJ va comunica, anual, Parlamentului României, o sinteză a stadiului implementării SNA. În sprijinul procesului de monitorizare se vor menține platformele de cooperare dezvoltate în cadrul strategiilor anterior, respectiv:  a) platforma autorităților independente și a instituțiilor anticorupție;  b) platforma administrației publice centrale;  c) platforma administrației publice locale - coordonată în parteneriat cu Ministerul Dezvoltării, Lucrărilor Publice şi Administraţiei (MDLPA)(care se va ocupa de convocarea acesteia);  d) platforma mediului de afaceri;  e) platforma societății civile.  Platformele vor fi convocate semestrial sau ori de câte ori este nevoie. În cadrul platformelor de cooperare, entitățile participante vor prezenta, sintetic, progresele și dificultățile înregistrate în implementarea măsurilor prevăzute de SNA 2021-2025 care sunt în sarcina acestora.  Pentru sprijinirea procesului de monitorizare și de implementare a măsurilor prevăzute de strategie, MJ va asigura secretariatul tehnic al SNA.  În situația apariției unor circumstanțe excepționale care relevă posibila aplicare deficitară a cadrului normativ din materia integrității sau care au fost cauzate de un incident de integritate, ST SNA va putea iniția demersurile de organizare a unor misiuni de evaluare tematică ad-hoc. Scopul acestor misiuni ad-hoc este evaluarea modului de implementare de către instituție a măsurilor de transparență instituțională și de prevenire a corupției, din perspectiva contextului excepțional care a reclamat această măsură.  Stadiul implementării strategiei va fi evaluat pe baza unor rapoarte de monitorizare, elaborate anual de către secretariatul tehnic și vor include evaluări privind stadiul implementării strategiei, deficiențele constatate și recomandările pentru remediere. Rapoartele elaborate de secretariatul tehnic sunt prezentate în cadrul platformelor. Monitorizarea prin mecanismele și măsurile propuse mai sus se va completa cu concluziile rapoartelor periodice emise în formatele internaționale la care România este parte.  Procedurile de monitorizare urmează să fie detaliate în cadrul Metodologiei de monitorizare a implementării strategiei, aprobată prin Ordin al ministrului justiției, după consultarea platformelor de cooperare. | |
| **3. Alte informaţii (\*\*)**  Nu este cazul | |
| **Secţiunea a 3-a**  **Impactul socioeconomic al proiectului de act normativ** | |
| 1. Impactul macroeconomic | Implementarea SNA/I 2021-2025 va conduce la atingerea a cel puțin următoarelor rezultate:   * consolidarea sistemului național de prevenire și combatere a corupției; * consolidarea mecanismelor de identificare și gestionare a riscurilor, amenințărilor și vulnerabilităților circumscrise fenomenului de corupție; * consolidarea profesionalismului și eficienței în sectorul public şi privat; * consolidarea siguranței şi încrederii cetățenilor în instituțiile publice; * susținerea un mediu social și economic dezvoltat; * atingerea recomandărilor formulate de către partenerii externi (MCV, GRECO, UNCAC); * promovarea regională și internațională a experienței române în prevenirea și combaterea corupţiei.   Aceste rezultate sunt de natură de a genera un impact macroeconomic favorabil pe termen lung, după cum urmează:   * Beneficii directe în atragerea de investiții străine, atât din perspectiva siguranței și predictibilității oferite; * Obținerea unor avantaje de imagine și creșterea credibilității României în relația cu partenerii externi importanți (SUA, cei mai mari actori economici europeni și non-europeni), cu statele din regiune și în general în relațiile internaționale. |
| 11. Impactul asupra mediului concurențial și domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Din perspectiva mediului de afaceri din România, se poate constata că au fost înregistrate evoluții în promovarea integrității pe durata implementării strategiei anterioare, mai ales în cadrul întreprinderilor publice, care însă pot cunoaște progrese suplimentare, printr-o colaborare strânsă cu autoritățile și instituțiile publice, care pot impulsiona inițiativele de promovare a integrității în sectorul privat.  Strategia urmărește promovarea unui mediu de afaceri concurențial, corect şi integru și reducerea oportunităților la corupție în sectorul privat. |
| 21. Impactul asupra sarcinilor administrative | Nu este cazul. |
| 22. Impactul asupra întreprinderilor mici și mijlocii | Nu este cazul. |
| 3. Impactul social | Cetățenii se vor simți mai în siguranță și vor asocia efectele pozitive ale reducerii fenomenului de corupție cu eforturile susținute din partea autorităților pe această linie. |
| 4. Impactul asupra mediului (\*\*\*) | Strategia are în vedere inclusiv consolidarea capacității de prevenire și combatere a infracționalității de mediu facilitată de fapte de corupție |
| 5. Alte informații | Nu este cazul. |
| **Secțiunea a 4-a**  **Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** | |
| - mii lei - | |

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
|  | 2021 | 2022 | 2023 | 2024 | 2025 | 2026 |
| 1. Modificări ale veniturilor bugetare, plus/minus, din care: |  | | | | | |
| a) buget de stat, din acesta: |  |  |  |  |  |  |
| (i) impozit pe profit |  |  |  |  |  |  |
| (ii) impozit pe venit |  |  |  |  |  |  |
| b) bugete locale: |  |  |  |  |  |  |
| (i) impozit pe profit |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) contribuţii de asigurări |  |  |  |  |  |  |
| 2. Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| (iii) Alte transferuri - 55.02.01 Contribuţii şi cotizaţii la organisme internaţionale |  |  |  |  |  |  |
| (iv) Active nefinanciare |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri şi servicii |  |  |  |  |  |  |
| 3. Impact financiar, plus/minus, din care: |  |  |  |  |  |  |
| a) buget de stat |  |  |  |  |  |  |
| (iii) Alte transferuri - 55.02.01 Contribuţii şi cotizaţii la organisme internaţionale |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor şi/sau cheltuielilor bugetare | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 7. Alte informații |  | | | |  |  |  |  |  |
| Implementarea strategiei se va realiza în limitele strategiilor fiscal-bugetare pentru perioada 2020-2024. Finanțarea se va asigura din bugetele instituțiilor implicate, în limita sumelor aprobate anual pentru această destinație. Pentru cazurile în care aceste resurse nu sunt încă acoperite, este important ca fiecare instituție publică să își revizuiască prioritățile bugetare pentru a asigura reflectarea în bugetele pentru anii 2021-2025 a resurselor minimale.  În vederea îndeplinirii obiectivelor prezentei strategii vor fi avute în vedere și surse de finanțare alternative celor de la bugetul de stat, precum fondurile structurale aferente perioadei 2021-2027 sau finanțarea externă oferită de alte organizații/state (spre exemplu, Banca Mondială, Mecanismul financiar norvegian, asistență bilaterală din partea altor state).  În termen de 3-6 luni de la aprobarea Strategiei Naționale Anticorupţie, instituțiile vor identifica resursele financiare necesare în vederea implementării măsurilor din strategie aflate în responsabilitatea acestora, cu ocazia elaborării planurilor de integritate. | | | | | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | | | | |
| 1. Măsuri normative necesare pentru aplicarea prevederilor proiectului de act normativ  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziții. | | | | Consolidarea intervenției împotriva corupției va implica și analiza și, după caz, îmbunătățirea legislației incidente, conform menţiunilor din strategie (spre exemplu, legislaţia referitoare la pantouflage, ANI, consilierul de etică, legislaţia secundară privind protecţia avertizorului în interes public)  Punerea în aplicare a măsurilor preconizate în prezenta strategie va putea implica și adoptarea de acte administrative având caracter normativ ale instituțiilor implicate. | | | | | |
| 11. Compatibilitatea proiectului de act normativ cu legislația în domeniul achizițiilor publice | | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare | | | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | | | Proiectul de act normativ nu se referă la acest subiect. | | | | | |
| 4. Decizii ale Curţii de Justiţie a Uniunii Europene | | | | **Decizia nr 928** a Comisiei din 13 decembrie 2006 de stabilire a unui mecanism de cooperare și de verificare a progresului realizat de România în vederea atingerii anumitor obiective de referință specifice în domeniul reformei sistemului judiciar și al luptei împotriva corupției  Curtea de Justiție a Uniunii Europene  COMUNICAT DE PRESĂ nr. 82/21  Luxemburg, 18 mai 2021  (Extras referitor la Decizia nr. 928/2006)  *În ceea ce privește efectele juridice ale rapoartelor întocmite de Comisie în temeiul Deciziei 2006/928, Curtea precizează că acestea formulează cerințe în privința României și adresează „recomandări” statului membru menționat în vederea atingerii obiectivelor de referință.*  *În conformitate cu principiul cooperării loiale, România trebuie să țină seama în mod corespunzător de cerințele și de recomandările menționate și trebuie să se abțină să adopte sau să mențină în vigoare în domeniile acoperite de obiectivele de referință măsuri care ar risca să compromită rezultatul pe care îl prevăd aceleași cerințe și recomandări.* | | | | | |
| 5. Alte acte normative şi/sau documente internaţionale din care decurg angajamente | | Nu este cazul. | | | | | | | |
| 6. Alte informaţii | | Nu este cazul. | | | | | | | |
| **Secțiunea a 6-a**  **Consultările efectuate în vederea elaborării proiectului de act normativ**   1. Procesul de consultare a debutat încă de la finele anului 2020, prin organizarea platformelor de cooperare, în cadrul cărora s-a solicitat participanţilor transmiterea de contribuţii către ST SNA referitoare la conţinutul viitorului document strategic anticorupţie. 2. De asemenea, au fost organizate în paralel reuniuni bilaterale cu caracter tehnic între MJ și reprezentanți ai sectorului public, ai societății civile și ai mediului de afaceri, care au continuat pe parcursul anului 2021.   În luna mai 2021, au avut loc 5 runde de consultări, sub forma platformelor de cooperare:  a. Platforma autorităților independente și a instituțiilor anticorupție;  b. Platforma administrației publice centrale;  c. Platforma mediului de afaceri;  d. Platforma societății civile;  e. Platforma administraţiei publice locale, consultată on-line de către Ministerul Lucrărilor Publice, Dezvoltării și Administrației.  Proiectul strategiei a fost pus în dezbatere publică, fiind afișat pe site-ul Ministerului Justiției. | | | | | | | | | |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Reprezentanţii platformei societăţii civile au primit invitaţia de a trimite contribuţii privind conţinutul noului document strategic în cadrul reuniunii din decembrie 2020.  Începând cu luna decembrie 2020 au fost organizate reuniuni bilaterale cu caracter tehnic între MJ și reprezentanți ai societății civile.  În luna mai 2021 a avut loc reuniunea platformei de cooperare a societății civile, în care a fost dezbătut un prim proiect al strategiei. | | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | Fundamentarea alegerii organizațiilor a avut la baza componenţa platformei de cooperare dedicate societăţii civile.  <https://sna.just.ro/Societatea+civil%C4%83> | | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile  Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | MJ s-a consultat cu reprezentanții MDLPA, care a asigurat consultarea on-line a platformei administraţiei publice locale referitor la problematica viitoarei strategii anticorupţie. | | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | | | Proiectul de act normativ nu se referă la acest subiect. | | | | | | |
| 5. Informații privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Este necesar avizul:  Consiliului Legislativ;  Curții de Conturi. | | | | | | |
| 6. Alte informaţii | | | Este necesar avizul următoarelor instituții:   1. Ministerul Afacerilor Interne 2. Ministerul Afacerilor Externe 3. Ministerul Lucrărilor Publice, Dezvoltării și Administrației 4. Ministerul Culturii 5. Ministerul Economiei, Anteprenoriatului şi Turismului 6. Ministerul Educaţiei 7. Ministrul Finanţelor 8. Ministerul Mediului Apelor şi Pădurilor 9. Ministerul Sănătăţii 10. Secretariatul General al Guvernului 11. Autoritatea Naţională pentru Achiziţii Publice 12. Autoritatea Electorală Permanentă 13. Agenţia Naţională de Integritate 14. Agenția Națională a Funcționarilor Publici | | | | | | |
| **Secţiunea a 7-a**  **Activităţi de informare publică privind elaborarea şi implementarea proiectului de act normativ** | | | | | | | | | |
| 1. Informarea societăţii civile cu privire la necesitatea elaborării proiectului de act normativ | | | Proiectul actului normativ a fost publicat pe site-ul Ministerului Justiţiei – [www.just.ro](http://www.just.ro), potrivit Legii nr. 52/2003 privind transparenţa decizională în administraţia publică. | | | | | | |
| 2. Informarea societăţii civile cu privire la eventualul impact asupra mediului în urma  implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Nu este cazul. | | | | | | |
| 3. Alte informaţii | | | Nu este cazul. | | | | | | |
| **Secţiunea a 8-a**  **Măsuri de implementare** | | | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competenţelor instituţiilor existente | | | Procedurile de monitorizare urmează să fie detaliate în cadrul Metodologiei de monitorizare a implementării strategiei, aprobată prin Ordin al ministrului justiției, după consultarea celor cinci platforme de cooperare. | | | | | | |
| 2. Alte informaţii | | | Nu este cazul. | | | | | | |

Față de cele prezentate, a fost elaborat proiectul de hotărâre a Guvernului, pe care, dacă sunteți de acord, vă rugăm să îl adoptaţi.

**Ministrul Justiției**

**Stelian-Cristian ION**

***AVIZĂM FAVORABIL:***

|  |  |
| --- | --- |
| **Ministrul Afacerilor Interne,**  **Lucian Nicolae BODE**  **Ministrul Afacerilor Externe,**  **Bogdan Lucian AURESCU**  **Ministrul Lucrărilor Publice, Dezvoltării și Administrației,**  **Attila-Zoltán CSEKE**  **Ministrul Culturii,**  **Bogdan GHEORGHIU**  **Ministrul Economiei, Antreprenorialului şi Turismului,**    **Claudiu-Iulius-Gavril NĂSUI**  **Ministrul Educației,**  **Sorin Mihai CÎMPEANU**  **Ministrul Interimar al Finanțelor,**  **Prim-ministru**  **Florin-Vasile CÎŢU** | **Ministrul Mediului Apelor şi Pădurilor**  **Ministerul Sănătății,**  **Barna TÁNCZOS**  **Secretariatul General al Guvernului,**  **Tiberiu Horațiu GORUN**  **Autoritatea Naţională pentru Achiziţii Publice,**  **Liviu BOSTAN**  **Autoritatea Electorală Permanentă,**  **Constantin-Florin MITULEŢU- BUICĂ**  **Agenția Națională de Integritate,**  **Florin Ionel MOISE**  **Agenția Națională a Funcționarilor Publici**  **Liviu MĂLUREANU** |
|  | |